ऊर्जा जरूरत के संबंध में 366 मेगावाट की स्थापित क्षमता और 166 मेगावाट की उच्चतम मांग के मद्देनजर नयी उर्जा परियोजनाओं पर पूंजी लगाने के औचित्य के बारे में उन्होंने कहा कि वर्तमान मांग अनुमानित है। इसके अलावा विकास दर बढ़ने के साथ ऊर्जा की आवश्यकता भी तेजी से बढ़ेगी । कामत ने कहा कि जैसे ही विकास दर आठ, नौ या दस प्रतिशत पर पहुंचेगी हर बढ़ते अंक के लिए ऊर्जा की मांग में जबरदस्त तेजी देखी जायेगी। उन्होंने यह भी स्पष्ट किया कि भारत में कम से कम अगले दो साल तक किसी ऊर्जा परियोजना के वित्त पोषण की एनडीबी की कोई योजना नहीं है। उन्होंने कहा कि भारतीय ऊर्जा क्षेत्र का भविष्य कोयला आधारित या अन्य पारंपरिक स्रोतों की बजाय हरित ऊर्जा में है।